รัฐบาลไทย-ข่าวทำเนียบรัฐบาล-รอง นรม. พล.อ.อ. ประจินฯ เป็นประธานในพิธีลงนามข้อตกลงความร่วมมือ ในการส่งเสริมและสนับสนุนผลงานวิจัย สิ่งประดิษฐ์ และนวัตกรรมสู่การใช้ประโยชน์
วันพุธที่ 23 สิงหาคม 2560
รอง นรม. พล.อ.อ. ประจินฯ เป็นประธานในพิธีลงนามข้อตกลงความร่วมมือ ในการส่งเสริมและสนับสนุนผลงานวิจัย สิ่งประดิษฐ์ และนวัตกรรมสู่การใช้ประโยชน์
รอง นรม. พล.อ.อ. ประจินฯ เป็นประธานในพิธีลงนาม MOU หรือข้อตกลงความร่วมมือ ในการส่งเสริมและสนับสนุนผลงานวิจัย สิ่งประดิษฐ์ และนวัตกรรมสู่การใช้ประโยชน์ ระหว่าง วช. และบริษัท บางจาก คอร์ปอเรชั่น จํากัด (มหาชน)
วันนี้ (23 สิงหาคม 2560) เวลา 13.00 น. ณ เวที Highlight Stage ชั้น 22 โรงแรมเซ็นทาราแกรนด์ และบางกอกคอนเวนชันเซ็นเตอร์ กรุงเทพฯ พลอากาศเอก ประจิน จั่นตอง รองนายกรัฐมนตรี เป็นประธานในพิธีลงนามข้อตกลงความร่วมมือ ในการส่งเสริมและสนับสนุนผลงานวิจัย สิ่งประดิษฐ์ และนวัตกรรมสู่การใช้ประโยชน์ โดยมี ศาสตราจารย์ นายแพทย์สิริฤกษ์ ทรงศิวิไล เลขาธิการคณะกรรมการวิจัยแห่งชาติ สํานักงานคณะกรรมการวิจัยแห่งชาติ (วช.) ลงนามร่วมกับ นายชัยวัฒน์ โควาวิสารัช ประธานเจ้าหน้าที่บริหารและกรรมการผู้จัดการใหญ่ บริษัท บางจาก คอร์ปอเรชั่น จํากัด (มหาชน)
เลขาธิการคณะกรรมการวิจัยแห่งชาติ กล่าวรายงานว่า จากความสําคัญในการพัฒนางานวิจัย สิ่งประดิษฐ์ และนวัตกรรมไปใช้ประโยชน์อย่างเป็นรูปธรรมนั้น วช. ได้ให้การสนับสนุนและผลักดันให้ผลงานวิจัย ผลงานประดิษฐ์คิดค้นสามารถนําไปพัฒนาให้เกิดการสร้างมูลค่าและคุณค่าอันเป็นประโยชน์กับประเทศผ่านกิจกรรมต่าง ๆ เช่น การขึ้นบัญชีสิ่งประดิษฐ์ไทยและการพัฒนาต่อยอด การสนับสนุนการนําเสนอผลงานวิจัย ผลงานประดิษฐ์คิดค้นในเวทีระดับชาติและระดับนานาชาติ ซึ่งจากผลการดําเนินงานที่ผ่านมาปรากฎผลสําเร็จเป็นอย่างดียิ่ง และนวัตกรรมโดยให้ความสําคัญกับการผลักดันการวิจัยที่มีอยู่ไปสู่การใช้ประโยชน์ทั้งในภาครัฐและภาคเอกชน อย่างเป็นรูปธรรม ซึ่งการดําเนินการในระยะแรกภายใต้ความร่วมมือดังกล่าวจะเป็นการนําเสนอผลงานที่ได้รับรางวัลจากการเข้าร่วมประกวดและจัดแสดงในเวทีระดับนานาชาติ งาน “45th International Exhibiton of Inventions of Inventions Geneva” ณ นครเจนีวา สมาพันธรัฐสวิส จํานวน 2 ผลงาน คือผลงานเรื่อง “ชุดควบคุมการติดตามดวงอาทิตย์ 2 แกน” จากมหาวิทยาลัยธรรมศาสตร์ และผลงานเรื่อง “ระบบแจ้งเตือนการทําความสะอาดแผงโซล่าเซลล์ในโรงไฟฟ้าโซล่าฟาร์มเพื่อให้ประสิทธิภาพการจ่ายไฟฟ้าสูงสุด” จากมหาวิทยาลัยเทคโนโลยีราชมงคลพระนคร มาเป็นโครงการนําร่องในการดําเนินการ ซึ่งจากความสําเร็จของ 2 ผลงานนี้ เป็นเพียงจุดเริ่มต้นของการผลักดันและยกระดับให้ผลผลิตจากผลงานวิจัยรวมทั้งผลงานประดิษฐ์คิดค้นของคนไทย นําไปสู่การใช้ประโยชน์อย่างเป็นรูปธรรม อันเป็นประโยชน์ต่อประเทศ ทั้งในเชิงเศรษฐกิจและสังคม ตามกรอบยุทธศาสตร์การพัฒนาประเทศที่ได้ตั้งเป้าหมายไว้ต่อไป
โอกาสนี้ รองนายกรัฐมนตรี ได้กล่าวในพิธีลงนามข้อตกลงความร่วมมือดังกล่าวว่า การวิจัยและการประดิษฐ์คิดค้นเป็นกลไกสําคัญในการสร้างการเปลี่ยนแปลงให้กับสังคมและเศรษฐกิจ โดยการสร้างความรู้ใหม่ แนวทางใหม่ ทฤษฎีใหม่ หรือชิ้นงานใหม่ ๆ ซึ่งเป็นการสร้างฐานสติปัญญาในการพัฒนาให้กับประเทศได้ และหากนําไปสร้างมูลค่าในเชิงพาณิชย์ได้ จะก่อให้เกิดนวัตกรรมที่สามารถสร้างผลประโยชน์ให้เกิดขึ้นทั้งอาจเป็นตัวเงิน หรือไม่เป็นตัวเงินโดยตรงก็ได้ ดังนั้นการพัฒนาให้ผลงานที่เกิดจากการวิจัย และการประดิษฐ์คิดค้นได้ถูกนําไปพัฒนาปรับปรุงให้นําไปสู่นวัตกรรมซึ่งสามารถสร้างประโยชน์ในเชิงเศรษฐกิจ (Economic Benefits) ขึ้นมาได้ ซึ่งนโยบายรัฐบาล นําโดย พลเอกประยุทธ์ จันทร์โอชา นายกรัฐมนตรี ได้ให้ความสําคัญกับการขับเคลื่อนการพัฒนาประเทศ และลดความเหลื่อมล้ําทางสังคมด้วยผลงานวิจัยและนวัตกรรม และนําประเทศไปสู่ “ประเทศไทย 4.0”
จากนั้น รองนายกรัฐมนตรี ได้ร่วมเป็นสักขีพยานในพิธีการลงนามข้อตกลงความร่วมมือ ในการส่งเสริมและสนับสนุนผลงานวิจัย สิ่งประดิษฐ์ และนวัตกรรมสู่การใช้ประโยชน์ ระหว่างสํานักงานคณะกรรมการวิจัยแห่งชาติ (วช.) โดยมี ศาสตราจารย์ นายแพทย์สิริฤกษ์ ทรงศิวิไล เลขาธิการคณะกรรมการวิจัยแห่งชาติ ลงนามร่วมกับ นายชัยวัฒน์ โควาวิสารัช ประธานเจ้าหน้าที่บริหารและกรรมการผู้จัดการใหญ่ บริษัท บางจาก คอร์ปอเรชั่น จํากัด (มหาชน) พร้อมกันนี้ รองนายกรัฐมนตรี คณะผู้บริหารหน่วยงาน นักวิจัย และนักประดิษฐ์ที่เกี่ยวข้อง ได้ถ่ายภาพเป็นที่ระลึกร่วมกัน
************************************
กลุ่มประชาสัมพันธ์และเผยแพร่ สํานักโฆษก